Marita se padkos aan haar seun
JY LEES NOU Marita se padkos aan haar seun
Liewe Seun, Op die vooraand van jou agttiende verjaardag sou ek graag ’n grootse gebaar wou maak. Vir jou, sê nou maar, ’n bottel van die beste wyn in die wêreld koop, sodat jy dit kan drink as ek eendag nie meer daar is nie.
Toe jy so ’n kortbeentjokkertjie was, het jy dit vir my moontlik gemaak om weer ’n kind te word. Om saam met jou kabouters in die tuin te soek en kastele op die strand te bou en monsters in die wolke te sien. Om my gunsteling-sprokies saam met jou te geniet, en nuwes saam met jou te ontdek. Jy’t my geleer om dapper
te wees (ek kon mos nie vir jou wys dat ek net so bang soos jy is vir die donker nie!) en kalm te bly wanneer ek eerder wou gil en flou val. Soos die keer toe jou gesig ’n bloederige pappery was ná ’n fietsongeluk, of die keer toe ’n klip jou in die oog getref het, of die keer . . .